Մորենա Բաքարին

Մորենա Սիլվա դե Վազ Սեթա Բաքարին (, ), բրազիլացի դերասանուհի։ Հայտնի է Ինառա Սերա դերով «Լուսատտիկ» հեռուստասերիալում և «Պարզություն» ֆիլմում, Ադրիայի դերով՝ «Աստղային դարպասներ։ ԱԳ-1» հեռուստասերիալում և «Աստղային դարպասներ։ Ճշմարտության տապանը» ֆիլմում, Աննայի դերով՝ «V» հեռուստասերիալում, Վանեսայի դերով՝ «Դեդփուլ» սուպերհերոսական կատակերգական ֆիլմում և Ջեսիկա Բրոդիի դերով՝ «Հայրենիք» հեռուստասերիալում (որի համար նա առաջադրվել է Էմմի մրցանակի)։ Նա մարմնավորում է բժիշկ Լեսլի Թոմփքինսին Fox հեռուստաալիքի «Գոթեմ» հեռուստասերիալում։

Վաղ տարիներ 
Բաքարինը ծնվել է Ռիո դե Ժանեյրոյում։ Նրա մայրը՝ Վերա Սեթան դերասան է, իսկ հայրը՝ Ֆերնանդո Բաքարինը՝ լրագրող։ Նա ունի իտալական ծագում։ Երբ նա յոթ տարեկան էր, նրա ընտանիքը տեղափոխվում է Գրինվիչ Վիլիջ, Նյու Յորք, քանի որ նրա հայրը այնտեղ պետք է աշխատեր որպես խմբագիր Ռեդե Գլոբոյի հեռուստաընկերության շտաբում։ Բաքարինը հաճախել է 41-րդ հանրային դպրոցը և Նյու Յորքի համագործակցային հետազոտությունների դպրոցը, որտեղ նա և «Հայրենիք» հեռուստասերիալի դերասան Կլեր Դենսը եղել են դասընկերներ։ Հետագայում նա հաճախել է Ֆիորելո ԼաԳուարդիայի ավագ դպրոցը և Ժուլյարդական դպրոցը։

Կարիերա 
Բաքարինը իր առաջին ֆիլմային դերը կատարել է «Բումունք» (2001) ֆիլմում։

 
Բաքարինի առաջին հեռուստատեսային դերը եղել է Ինարա Սեռայի դերը «Լուսատտիկ» հեռուստասերիալում։ Հետագայում նա կրկնել է իր դերը «Պարզություն» ֆիլմում։

2005 թվականի փետրվարին կատարել է Սև Դեղձանիկի ձայնը «Արդարության լիգա անսահմանափակ» մուլտսերիալի մի քանի էպիզոդներում։ 2006 թվականին կատարել է հրավիրված դեր «Միայնակ սրտեր» հեռուստասերիալի երեք էպիզոդում։ 2006 թվականի ապրիլին հայտարարվեց, որ Մորենա Բաքարինը կատարելու է չարագործ Ադրիայի դերը չափահաս տարիքում «Աստղային դարպասներ։ ԱԳ-1» հեռուստասերիալում։ Նա առաջին անգամ հայտնվել է 10-րդ եթերաշրջանի 7-րդ էպիզոդում որպես մեծահասակ Ադրիա (Ադրիայի ավելի փոքր տարիքի դերերը կատարել են այլ դերասանուհիներ)։ Նա կրկնել է իր դերը «Աստղային դարպասներ։ Ճշմարտության տապանը» ֆիլմում։

2009 թվականի մայիսին նա կատարել է Աննայի դերը «V» հեռուստասերիալում։ 2011 թվականի մայիսին հայտարարվեց, որ նա խաղալու է նաև երրորդ եթերաշրջանում։ Նա նկարահանվել է «Հայրենիք» հեռուստասերիալում և իր կատարած դերի համար առաջադրվել Էմմի մրցանակի։

2015 թվականին Մելիսա Մաքքարթիի հետ միասին նկարահանվել է մարտական, կատակերգական «Լրտես» ֆիլմում, մարմնավորելով գործակալ Քերեն Ուոքերին։ 2016 թվականին, Ռայան Ռեյնոլդսի հետ միասին նկարահանվել է «Դեդփուլ» ֆիլմում, մարմնավորելով Վանեսա Քարլայլին։

Անձնական կյանք 
2011 թվականի նոյեմբերին Բաքարինը ամուսնացել է ռեժիսոր և պրոդյուսեր Օսթին Չիքի հետ։ Նրանց որդին՝ Ջուլիուսը, ծնվել է 2013 թվականի հոկտեմբերի 22-ին։ 2015 թվականի Հուլիսին Չիքը ամուսնալուծություն է ներկայացրել, տարաձայնությունների պատճառով։ 2016 թվականի մարտի 18-ին Բաքարինի և Չիքի ամուսնալուծությունը դարձավ պաշտոնական։

2015 թվականի սեպտեմբերին Բաքարինը հայտարարել է, որ պատրաստվում էր ամուսնանալ «Գոթեմ» հեռուստասերիալի աստղ Բեն ՄաքՔենզիի հետ, ավելացնելով որ նա հղի է։ Զույգը ունի դուստր՝ Ֆրանցես Լաիզ Սեթա Շենքան, ով ծնվել է 2016 թվականի մարտի 2-ին։ Բաքարինը և ՄաքՔենզին հայտարարել են իրենց նշանադրության մասին 2016 թվականի նոյեմբերին։

Ֆիլմագրություն

Ֆիլմ

Հեռուստատեսություն

Ծանոթագրություններ

Արտաքին հղումներ 
 

Բրազիլացի դերասանուհիներ
Ամերիկացի կինոդերասանուհիներ
Ամերիկացի հեռուստատեսային դերասանուհիներ
21-րդ դարի ամերիկացի դերասանուհիներ